Ilva
Ilva (localmente e officialmente: Isola d’Elba; latino classic: Ilva, del etrusco: 𐌀𐌖𐌋𐌉, ILUA “ferrose”; in greco: Αιθαλία, Aithalía ex aιθάλη, aithálē “fuligine”) es un insula mediterranee inter le Canal de Plumbino, circa 10km est del costa continental italian, le mar Tyrrhen a sud, le mar Ligure a nord e le Canal de Corsica a west. Ilva es le tertie insula le plus grande de Italia post Sardinia e Sicilia, e su capital historic es Porto Ferrario, antique centro habitate de origine paleolithic, post etrusc e roman, vocate etiam Cosmopole.

Destination de intertenimento e diversion pro vacantias estive sia marin sia montan, atque productor de bon vino autochthon, in realitate su prime fortuna veniva historicamente del commercio siderurgic, gratias a su colles altemente ferrose que ha permittite a etruscos e latinos le estraction del metallo fundamental per seculos.

Ilva ha site etiam le loco ubi Napoleon ha seligite constituer su principato post le disfacta europee e le exilio per le Tractato de Fontainbleau in 1814, e il es ille qui donava al insula le bandiera hodierne con tres apes, symbolo del industriositate del insularios ilvan.

Porto Ferrario
In le dialecto ilvan on se refere a Porto Ferrario como Ferraje, dum in italiano e officialmente le nomine del urbe es Portoferraio. Ambe versiones veni del latino classic: Portūs Ferrārius «porto ferrose» a causa del longe e antique historia siderurgic del insula, que lo rendeva un capital mediterranee del commercio de ferro per millennios. Durante le Renascentia le senior local Cosimo I de Toscana restaurava le burgo e creava un nove citadella fortificate que ille supernominava Cosmopole (italiano: Cosmopoli), nomine que ha perdurate in le uso anque pro indicar tote le urbe, etiam pro su cosmopolitanitate como porto secur del Mediterraneo ante le Granducato de Toscana.

Vinicultura
Ilva es un importante productor de un antique vino aleatic nominate Aleatico Ilvan, existente in nonnulle varietate albe, rubie, e rosate.